ناتو-نون بلژیک-ین پایتاختی بروکسل-ده‌کی منزیل-قرارگاهیندا ناتو اؤلکه‌لری‌نین دؤولت و حکومت باشچی‌لاری‌نین ایشتیراک ائتدیگی ناتو ایجلاسی اؤز ایشینه باشلاییب.
تورکیه-نی جمهور باشقانی رجب طیب اردوغانین تمثیل ائتدیگی توپلانتیدا 30 متفیق اؤلکه‌نین لیدئری ایشتیراک ائدیر.
گؤروش‌دن اول عائله فوتوشکی‌لی چک‌دیرن لیدئرلرین گوندمینده روسیانین اوکراینایا هوجومون‌دان سونرا باش وئرن‌لر وار.
ناتو-نون فوق العاده لیدئرلر ذیروه توپلانتی‌سی‌نین آچیلیش نطقی ایله چیخیش ائدن ناتو-نون باش کاتیبی ینس استولتنبرگ بیلدیریب کی، بوگونکو ایجلاسدا متفیق‌لرین اوکراینایا دستکینی موذاکیره ائده‌جک‌لر، همچنین ناتو-نون ایندی و گله‌جک ایللرده ساوونماسینی گوجلندیرمک سعی‌لرینه توخونا‌جاق‌لار.
استولتنبرگ "حاضیردا قورودا، دنیزده و هاوادا داها چوخ ایش گؤروروک. بو، آوروپادا یئنی تهلوکه‌سیزلیک رئال‌لیغینا جاواب وئرمک اوچون واجیب‌دیر" دئییب.
ناتو-نون دوغو آوروپادا اوزون موددت‌لی موضعینی قیمتلندیریله‌جگی ایجلاس چرچیوه‌سینده دؤولت و حکومت باشچی‌لاری دونن آخشام ساعات لاریندان اعتباراً بروکسل-ده ایکی طرف‌لی گؤروش‌لره باشلاییب. گؤروش باشا چاتدیق‌دان سونرا بعضی لیدئرلرین ایکی طرف‌لی گؤروش‌لرینی ناتو-نون منزیل-قرارگاهیندا داوام ائتدیرجگی گؤزلنیلیر.
قئید ائدک کی، ایجلاس‌دان اول جمهورباشقانی رجب طیب اردوغان فرانسا پرزیدنتی امانوئل ماکرونلا گؤروشوب و اوکراینا‌داکی وضعیتی موذاکیره ائدیب.
